Norgesmesterskapet i stein, saks, papir

Norgesmesterskapet i stein, saks, papir er et årlig mesterskap i stein, saks, papir som avholdes av Norsk forbund for stein, saks, papir. Gutter og jenter stiller i samme klasse i mesterskapet.

Det første offisielle mesterskapet ble avholdt i år 2005. Det var 12 år gamle Vitautas Hermansen fra Drammen som vant. Det har vært forskjellige metoder å arrangere norgesmesterskapet. Det har både vært lokale kvalifiseringer i forskjellige byer i Norge, i 2010 ble det arrangert en «online» kvalifisering på internett sponset av HaPå. I 2011 gikk forbundet tilbake til lokal kvalifisering, mens i 2012 ble det kun arrangert finalerunde som gikk av stabelen i Ås. Etter et års opphold i 2013, ble det arrangert NM-finale i Bodø den 25. oktober 2014.

Tre konkurranser
Det kåres vinnere i tre ulike konkurranser. Det blir kåret en norgesmester, vinner av lagkonkurranse og en gate-stein, saks, papir-mester («street»-mester).

Mesterskapet spilles i et cupsystem der spiller A møter spiller B i en kamp overvåket av en dommer. Vinneren av oppgjøret går videre, mens taperen er ute av turneringen. Turneringen spilles over flere runder, avhenging av antall deltakere, og den endelige norgesmesteren vil være ubeseiret gjennom hele kvelden.

Lagkonkurransen kåres ved at det laget som har flest deltagere med i sluttspillet (åttedelsfinalen) vinner.

Vinnere

ÅrNorgesmester«street» norgesmesterArrangørsted 2005 Vytautas Hermansen (Drammen)  Oslo (3. sep) 2006 Doan Lam (Drammen) Mikkel Aukrust (Hamar) Oslo (24. sep) 2007 Ikke arrangert 2008 Vegard Berg (Skien) Martin Furu Skien (20. sep) 2009 Joakim Larsen Nyhus (Hamar) Leo Larsen (Hamar) Trondheim (17. okt) 2010 Øyvind Torp (Hamar)  Oslo (15. okt) 2011 Lars Nordby (Hamar) Åshild Uran Oslo (2. des) 2012 Martin Liplass Schei (Hamar) Ola Færden (Oslo) Ås (17. okt) 2013 Ikke arrangert 2014Ole Marius Rørstad (Bodø)Trond Dragvold (Borkenes)Bodø (25. okt) 2015Marte Dille (Oslo)Sven Erik Waagan (Oslo)Oslo (5. des) 2016Iver Gabrielsen (Oslo)Mikkel Aukrust (Hamar)Oslo (10. des)2017Håkon Garpestad (Oslo)Sindre Grüner (Oslo)Oslo (16. des)

Referanser

stein, saks, papir
Stein, saks, papir